Чакайце толькі! (Гейнэ/Таўбін)
Калі маланкай я шугаю, —
Вы памыліліся, паны,
Мяркуючы, што я ня маю
І здольнасьці на пяруны.

Як знікне ўся ваша вясёласьць
У дня праўдзівага прыход, —
Тады пачуеце мой голас
Над шумам ветраў і грымот.

Ня мала будзе дрэў ламацца
Дзікунскім ветрам той пары,
Ня мала зрушыць ён палацаў,
Званіц аберне дагары.

Вершы
Генрых Гейнэ
Пераклады Юлія Таўбіна
Вершы Генрыха Гейнэ

de:Wartet nur